**ชื่อโครงการ** พัฒนาคุณภาพเครือข่ายโรงเรียนสังกัดกรุงเทพมหานคร

**หน่วยงานที่รับผิดชอบ** ฝ่ายการศึกษา และโรงเรียนในสังกัดสำนักงานเขตบางเขน

**ปีงบประมาณ** พ.ศ. 2569

**1. หลักการและเหตุผล**

 พระราชบัญญัติการศึกษาแห่งชาติ พ.ศ.2542 แก้ไขเพิ่มเติม (ฉบับที่ 2) พ.ศ.2545 และ (ฉบับที่ 3) พ.ศ.2553 มาตรา 48 กำหนดให้หน่วยงานต้นสังกัดและสถานศึกษาจัดให้มีระบบการประกันคุณภาพภายในสถานศึกษา และให้ถือว่าการประกันคุณภาพภายในเป็นส่วนหนึ่งของกระบวนการบริหารการศึกษาที่ต้องดำเนินการอย่างต่อเนื่องเพื่อนำไปสู่การพัฒนาคุณภาพและมาตรฐานการศึกษา และเพื่อรองรับการประกันคุณภาพภายนอก ตามมาตรา 50 และ 51 แห่งพระราชบัญญัติฉบับเดียวกัน

 สำนักการศึกษาเป็นหน่วยงานที่ทำหน้าที่รับผิดชอบในการจัดการศึกษาให้กับโรงเรียนในสังกัดกรุงเทพมหานคร (80 เครือข่าย) ได้ดำเนินการส่งเสริมสนับสนุนเร่งพัฒนาคุณภาพการศึกษาให้ทุกโรงเรียนมีระดับคุณภาพมาตรฐานที่สูงยิ่งขึ้นทุกปี ด้วยกระบวนการของระบบประกันคุณภาพภายในอย่างต่อเนื่อง ตั้งแต่ปี พ.ศ. 2542 เป็นต้นมา จนสามารถทำให้โรงเรียนในสังกัดกรุงเทพมหานครทุกโรงเรียน
รับการประกันคุณภาพภายนอกจากสำนักงานรับรองคุณภาพมาตรฐานและประเมินคุณภาพการศึกษา (สมศ.) และผลการประเมินโดยรวมอยู่ในระดับดี แต่เนื่องจากการพัฒนาคุณภาพการศึกษาจำเป็นต้องทำอย่างต่อเนื่อง โรงเรียนในสังกัดกรุงเทพมหานคร ต้องมีกระบวนการพัฒนาด้วยคุณภาพที่เข้มแข็ง มีคุณภาพสูง จึงจะทำให้คุณภาพการศึกษาเกิดความยั่งยืน และส่งผลต่อคุณภาพของผู้เรียนให้เป็นที่ยอมรับศรัทธาของสังคมได้ตลอดไป จึงได้กำหนดนโยบายการพัฒนาคุณภาพทุกโรงเรียนให้มีคุณภาพสูงทัดเทียมกัน โดยใช้ระบบเครือข่ายทางการศึกษามาเป็นกลยุทธ์ในการขับเคลื่อนให้กลุ่มโรงเรียนในสังกัดกรุงเทพมหานครเกิดการช่วยเหลือเกื้อกูลในการพัฒนาคุณภาพการศึกษาร่วมกัน

โครงการพัฒนาคุณภาพเครือข่ายโรงเรียนสังกัดกรุงเทพมหานคร เป็นโครงการที่เน้นการพัฒนา

ระบบคุณภาพภายใน การประเมินคุณภาพของเครือข่ายโรงเรียน การสร้างผู้นำทางวิชาการ การแลกเปลี่ยนเรียนรู้ การพัฒนาองค์ความรู้สู่การสร้างนวัตกรรมทางการบริหารและการจัดการเรียนรู้ เพื่อผดุงคุณภาพ และยกระดับคุณภาพให้เป็นที่ยอมรับ

**2. วัตถุประสงค์**

 2.1 เพื่อส่งเสริมให้เครือข่ายโรงเรียนเกิดการพัฒนาคุณภาพร่วมกันเกี่ยวกับการแสดงผลงานการคัดเลือกผู้นำทางวิชาการ และการประกวดหรือแข่งขันความสามารถ

 2.2 เพื่อจัดทำเกณฑ์การประเมินคุณภาพเครือข่ายโรงเรียนที่มีคุณภาพ

 2.3 เพื่อพัฒนาความรู้ความเข้าใจแนวทางในการพัฒนาคุณภาพเครือข่ายโรงเรียน

 2.4 เพื่อประเมินคุณภาพของเครือข่ายโรงเรียนตามเกณฑ์ที่กำหนด

**3. เป้าหมาย**

 3.1 ด้านปริมาณ

 ข้าราชการครูและบุคลากรทางการศึกษากรุงเทพมหานคร และนักเรียนในเครือข่ายโรงเรียนที่ 19 จำนวน 5 โรงเรียน

 3.2 ด้านคุณภาพ

 3.2.1 เครือข่ายโรงเรียน ได้ร่วมกันจัดนิทรรศการแสดงผลงาน

 3.2.2 เครือข่ายโรงเรียนได้ร่วมกันคัดเลือก “ครูดีเด่น” เพื่อเป็นผู้นำทางวิชาการ 3.2.3 เครือข่ายโรงเรียนได้ร่วมกันจัดประกวดหรือแข่งขันความสามารถของครูหรือนักเรียน

4. ลักษณะของ...

-2-

**4. ลักษณะของโครงการ**

ประเภทโครงการ เป็นโครงการตามภารกิจประจำของหน่วยงาน เป็นโครงการต่อเนื่อง

 เป็นโครงการที่มีความสอดคล้องและเชื่อมโยงกับยุทธศาสตร์ชาติ (พ.ศ.2561 – 2580)

ด้านการพัฒนาและเสริมสร้างศักยภาพทรัพยากรมนุษย์ แผนการศึกษาแห่งชาติ (พ.ศ.2560-2579) ยุทธศาสตร์ที่ 6 การพัฒนาประสิทธิภาพของระบบบริหารจัดการศึกษา แผนพัฒนากรุงเทพมหานคร ระยะ 20 ปี ระยะที่ 3 (พ.ศ.2566-2570) แผนพัฒนาการศึกษาขั้นพื้นฐานกรุงเทพมหานคร ฉบับที่ 3 (พ.ศ.2564-2569) และสอดคล้องกับนโยบายผู้บริหารกรุงเทพมหานคร นโยบายที่ 098 พัฒนาการเรียนการสอนในโรงเรียนด้วยแนวคิด “โรงเรียนแห่งการเรียนรู้” (Learning School)

 รูปแบบโครงการ : เป็นโครงการจัดงาน/กิจกรรม

**5. ระยะเวลาและสถานที่ดำเนินการ**

ระยะเวลาดำเนินการ : ดำเนินการในเดือนพฤศจิกายน 2568 – มิถุนายน 2569

 สถานที่ดำเนินการ : โรงเรียนในสังกัดสำนักงานเขตบางเขน

 **6. แผนปฏิบัติการ**

|  |  |
| --- | --- |
| ขั้นตอนการดำเนินงาน | ปีงบประมาณ พ.ศ. 2569 |
| ต.ค. | พ.ย. | ธ.ค. | ม.ค. | ก.พ. | มี.ค. | เม.ย. | พ.ค. | มิ.ย. | ก.ค. | ส.ค. | ก.ย. |
| 1. จัดสรรงบประมาณให้ผู้ประสานงานเครือข่ายโรงเรียนที่ 19 |  |  |  |  |  |  |  |  |  |  |  |  |
| 2. เครือข่ายโรงเรียนที่ 19 ประชุม วางแผนกำหนดระยะเวลาดำเนินการ |  |  |  |  |  |  |  |  |  |  |  |  |
| 3. ขออนุมัติโครงการ ขออนุมัติเงินจัดสรร |  |  |  |  |  |  |  |  |  |  |  |  |
| 4. เครือข่ายโรงเรียนที่ 19 ดำเนินงาน ตามโครงการ และเบิกจ่ายเงิน  |  |  |  |  |  |  |  |  |  |  |  |  |
| 5. รายงานสรุปผลการดำเนินการ |  |  |  |  |  |  |  |  |  |  |  |  |

**7. งบประมาณ**

 เบิกจ่ายจากงบประมาณรายจ่ายประจำปี พ.ศ.๒๕69 งานงบประมาณโรงเรียน งบรายจ่ายอื่น

รายการค่าใช้จ่ายในการพัฒนาคุณภาพเครือข่ายโรงเรียนสังกัดกรุงเทพมหานคร เป็นเงิน 90,000.-บาท

(เก้าหมื่นบาทถ้วน) เพื่อเป็นค่าใช้จ่ายดังนี้

กิจกรรม...

-3-

|  |  |  |  |  |
| --- | --- | --- | --- | --- |
| กิจกรรม | กลุ่มเป้าหมาย | รายการค่าใช้จ่าย | จำนวนเงิน | กฎหมาย ระเบียบที่เกี่ยวข้อง |
| การจัดนิทรรศการ การคัดเลือก “ครูดีเด่น” และประกวดหรือแข่งขันความสามารถของข้าราชการครูและบุคลากรทางการศึกษากรุงเทพมหานคร และนักเรียน | เครือข่ายโรงเรียนที่ 19 | ค่าวัสดุอุปกรณ์ | 90,000.- | ระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ.2560 |

**8. ความเสี่ยงของโครงการและแนวทางการบริหารความเสี่ยง**

|  |  |  |
| --- | --- | --- |
| ความเสี่ยง | การประเมินความเสี่ยง | แนวทางการบริหารความเสี่ยง |
| โอกาสที่จะเกิด | ผลกระทบ | ระดับของความเสี่ยง |
| ผู้เข้าร่วมโครงการอาจมีภารกิจซ้ำซ้อนไม่สามารถเข้าร่วมกิจกรรมครบตามจำนวนที่กำหนด | 2 | 1 | 2(น้อย) | ประชาสัมพันธ์การดำเนินงานล่วงหน้าเป็นระยะเวลานาน |

**9. ประโยชน์ที่คาดว่าจะได้รับ**

 9.1 โรงเรียนในเครือข่ายที่ 19 มีการพัฒนาตนเองอย่างต่อเนื่อง และเป็นระบบ

9.2 โรงเรียนในเครือข่ายที่ 19 สามารถช่วยเหลือซึ่งกันและกันภายในเครือข่ายโรงเรียน

อย่างมีประสิทธิภาพ

9.3 โรงเรียนในเครือข่ายที่ 19 ได้รับการยอมรับจากสาธารณชน

9.4 โรงเรียนในเครือข่ายที่ 19 มีผู้นำทางวิชาการตามเกณฑ์มาตรฐาน

9.5 โรงเรียนในเครือข่ายที่ 19 มีผลงานเป็นที่ประจักษ์ต่อสาธารณชน

9.6 ข้าราชการครูและบุคลากรทางการศึกษากรุงเทพมหานครได้รับการส่งเสริมขวัญและกำลังใจ

**10. การติดตามการประเมินผล**

 10.1 ตัวชี้วัดความสำเร็จ

|  |  |  |  |  |
| --- | --- | --- | --- | --- |
| ตัวชี้วัด | ค่าเป้าหมาย | ประเภทตัวชี้วัด | วิธีการคำนวณ/เครื่องมือในการใช้วัด | ระยะเวลา |
| ร้อยละของโรงเรียนในเครือข่ายที่ 19 ที่มีการพัฒนาคุณภาพเกี่ยวกับการแสดงผลงาน การคัดเลือกผู้นำทางวิชาการและการประกวดหรือแข่งขันความสามารถ  | ร้อยละ90 | ผลผลิต | จำนวนโรงเรียนในเครือข่ายที่ 19 ที่มีผลงานตามเกณฑ์ที่กำหนด x 100/จำนวนโรงเรียน ในเครือข่ายที่ 19 ทั้งหมด | ตลอดปีงบประมาณ |

10.2 การติดตาม...

-4-

10.2 การติดตามความก้าวหน้า

 ติดตามความก้าวหน้าโดยศึกษานิเทศก์ที่รับผิดชอบโรงเรียนในเครือข่ายโรงเรียนสังกัดกรุงเทพมหานคร ตามเกณฑ์ที่กำหนด

10.3 การประเมินผลโครงการ

 10.3.๑ การประเมินผลสำเร็จในการดำเนินโครงการด้วยการนิเทศของศึกษานิเทศก์ เกี่ยวกับการจัดนิทรรศการ การคัดเลือกผู้นำทางวิชาการ และการประกวดหรือแข่งขันความสามารถ 10.3.2 การวิเคราะห์ผลการดำเนินการ โดยใช้ค่าร้อยละ และการวิเคราะห์เนื้อหา

 (ลงชื่อ)……..............................................ผู้เสนอโครงการ

 (ลงชื่อ)…................................................ผู้อนุมัติโครงการ